**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL GATVIŲ**

2019 m. vasario 13 d. Nr. 34-1612

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, Lazdijų rajono savivaldybės taryba nusprendžia:

Suteikti Lazdijų rajono savivaldybės gyvenamųjų vietovių gatvėms pavadinimus:

1. Krosnos seniūnijos Vytautiškės kaime – Sandėlių gatvės (pagal 1 priedą);
2. Lazdijų seniūnijos Karužų kaime – Liepų gatvės (pagal 2 priedą).

Savivaldybės meras

Parengė

Andrius Milkus

2019-02-06

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL GATVIŲ“ PROJEKTO**

**AIŠKINAMASIS RAŠTAS**

2019-02-06

Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

Šiuo tarybos sprendimo projektu numatoma suteikti Lazdijų rajono savivaldybės gyvenamųjų vietovių gatvėms pavadinimus:

Krosnos seniūnijos Vytautiškės kaime – Sandėlių gatvės;

Lazdijų seniūnijos Karužų kaime – Liepų gatvės.

Lazdijų rajono savivaldybės administracijos Architektūros ir aplinkosaugos skyrius gavo gyventojo prašymą dėl adreso suteikimo jam nuosavybės teise priklausančiam žemės sklypui ir statiniams, esantiems Karužų k, Lazdijų sen., Lazdijų r. sav. Adresą suteikiamiems objektams reikia priskirti prie tame kaime įregistruotų gatvių, t. y. Alyvų gatvės, Jazminų gatvės, Senojo kelio ir Vilties gatvės. Šiuo atveju minėtasis gyventojas į jam nuosavybės teise priklausantį žemės sklypą ir statinius patenka ne per įregistruotas Karužų kaimo gatves, o per Liepų gatvę, esančią Skaistučių k., Lazdijų sen., Lazdijų r. sav. Todėl teisės aktų nustatyta tvarka bus formuojama nauja Karužų kaimo gatvė, kurios pavadinimas sutaps su tokiu pačiu Skaistučių kaimo gatvės pavadinimu, t. y. Liepų gatvė.

Analogiška situacija yra ir Vytautiškės kaime (Krosnos sen.). Todėl šioje gyvenvietėje bus formuojama nauja gatvė, kurios pavadinimas sutaps su tokiu pačiu Birščių kaimo gatvės pavadinimu, t. y. Sandėlių gatvė.

Parengtas sprendimo projektas neprieštarauja galiojantiems teisės aktams.

Priėmus šį sprendimo projektą, neigiamų pasekmių nenumatoma.

Sprendimo projektą parengė Lazdijų rajono savivaldybės administracijos Architektūros ir aplinkosaugos skyriaus vyr. specialistas Andrius Milkus.

Architektūros ir aplinkosaugos skyriaus vyr. specialistas Andrius Milkus